Man in ernstige toestand ná bystekeArgieffoto Russel Meiring, woordvoerder van ER24, het gesê die man het by die reservaat gewerk. “Hy was besig om na sy voertuig te loop toe die swerm bye op hom toegesak en hom begin steek het. Hy het sy arms in die lug gewaai terwyl hy na ŉ veilige plek probeer vlug het.” Volgens Meiring het die man se kollegas hom in ŉ voertuig gelaai en na die naaste pad geneem waar paramedici gewag het. “Die man was in ŉ ernstige toestand nadat hy nagenoeg 15 bysteke aan sy arms, nek en bors opgedoen het.” Meiring het gesê die man is op die toneel behandel voor hy na die Mediclinic Bloemfontein geneem is vir dringende mediese behandeling.